PEN Afrikaans Nuusbrief: Februarie 2017 | LitNet
Voor ons by die nuus kom, net eers 'n klein dog belangrike adiministratiewe aangeleentheid. Indien jy in 2016 jou PEN-ledegeld betaal het, maar geen kwitansie ontvang het nie, lees asseblief stip verder.
Die kwitansies is uitgestuur vanaf die adres [email protected], met die titel: "Customer Receipt". Indien jy dus jou ledegeld gedurende 2016 betaal het en geen kwitansie ontvang het nie, laat weet ons asseblief so gou moontlik daarvan by [email protected].
Ons versoek hiermee nogmaals al ons lede om ons asseblief in kennis te stel wanneer hulle van dergelike vergrype en voorvalle bewus is. Stuur e-pos na [email protected] of kontak ons via Facebook of Twitter.
Ons eerste aanlyn slypskool het verlede week tot 'n einde gekom. Dit was werklik 'n plesier om saam met die talentvolle Jaco du Plooy en Elisha Zeeman te werk en te sien hoe hulle stories verder uit die verf kom.
Klik hier om die finale weergawe van Du Plooy se "Nomfundo" te lees; hier vir die finale weergawe van Zeeman se "Die Mystic en die vlieg".
Dieselfde geld filmregte: As 'n mens se boek moontlik verfilm word, wat is 'n regverdige verdeling tussen jouself en die uitgewer?
Lede is welkom om verdere vrae rondom uitgewerskontrakte te rig aan [email protected].
PEN Afrikaans se Trippel-7-loodsprojek na die Noord-Kaap onder leiding van Bettina Wyngaard was 'n groot sukses. (Klik hier vir besonderhede oor verlede jaar se skryfskooltoer.)
Vanjaar skop die tweede been van dié inisiatief ter ondersteuning van ontluikende stemme uit die Noord-Kaap op die 17de Februarie in Upington af. Anzil Kulsen, wat intussen die projekleiding oorgeneem het, staan gereed om saam met die digter-mentor Diana Ferrus en die omroeper Haidee Muller van RSG 'n skryfskoolnaweek met aspirant-skrywers uit dié streek deur te bring.
'n Oorsig van al die Afrikaanse resensies en boekbesprekings wat in Januarie verskyn het en digitaal beskikbaar is
Ons stel graag vandeesmaand PEN Afrikaans se eerste oorsig van resensies en boekgesprekke bekend. Klik hier en kry 'n oorsig met skakels van al die digitaal beskikbare resensies en boekbesprekings van Januarie.
Die plan is om van nou af maandeliks so 'n versameling van die vorige maand se resensies en boekgesprekke op ons webportaal te plaas. Ons hoop dit sal vir alle lesers, leeskringe, skrywers, boekjoernaliste, literatore en uitgewers nuttig en interessant wees en verdere gesprek oor boeke stimuleer.
Indien jy weet van ander publikasies wat ook Afrikaanse resensies en boekgesprekke plaas en dit digitaal beskikbaar maak, laat weet asseblief na [email protected]. Ons wil graag elke maandelikse oorsig so volledig moontlik maak.
Ten slotte is dit altyd 'n plesier om die lys van nuwe Afrikaanse publikasies te deel. Baie geluk aan al ons lede wat nuwe boeke op die rak het. Die publikasielyste vir Januarie en Februarie kan hier afgelaai word.